شه‌فه‌ق نيوز/ وه‌رپرس گه‌ورايگ له‌ ئداره‌ى دۆناڵد تره‌مپ سه‌رۆك ئه‌مريكا ئه‌وه‌ ده‌رخست ك تره‌مپ هوير له‌وه‌ ئه‌كا شماره‌ى ئه‌و په‌نابه‌ره‌يله‌ زياتر كه‌مه‌و بكا ك وڵاته‌يل يه‌كگرتگ وه‌ريانگرتگه‌.
ئه‌و وه‌رپرسه‌ ك نه‌تواس ناوى ئاشكرا بدێ، ئه‌را رووژنامه‌نويسه‌يل وتگه‌: تره‌مپ هيمان بڕيار له‌ى باوه‌ته‌و نه‌ياگه‌و چه‌ويشى نه‌كه‌فته‌سه‌ گه‌ورا وه‌رپرسه‌يل ئه‌را تاووويكردن مه‌سه‌له‌گه‌ ك ساڵانه‌ وه‌ل كوتايى مانگ ئه‌يلوول باس له‌لێ ئه‌كريه‌ێد.
يه‌يش له‌وه‌ختيگه‌ رووژنامه‌ى نيويۆرك تايمز وت: گه‌ورا وه‌رپرسه‌يل ئى مه‌سه‌له‌ له‌ دانيشتن رووژ سێشه‌ممه‌ى ئاينده‌ تاووتوێ ئه‌كه‌ن ك شايه‌ت كووتايى وه‌ به‌رنامه‌گه‌ وه‌شيوه‌يگ كرده‌يى باريه‌ێد يا ئه‌وه‌سه‌ كه‌مه‌و بكريه‌ێد له‌ شماره‌ى په‌نابه‌ره‌يل.
